 

LAZDIJŲ RAJONO SAVIVALDYBĖS TARYBA
 

SPRENDIMAS

DĖL UŽMOKESČIO UŽ VAIKŲ IŠLAIKYMĄ LAZDIJŲ RAJONO SAVIVALDYBĖS IKIMOKYKLINĖSE UGDYMO ĮSTAIGOSE
 

2007 m. vasario 13 d. Nr.5TS-1491
Lazdijai
 

 

            Vadovaudamasi Lietuvos Respublikos Vietos savivaldos įstatymo (Žin., 1994, Nr. 55-1049, 2000, Nr. 91-2832, 2006, Nr. 82-3251) 17 straipsnio 21 ir 23 punktais, Lietuvos Respublikos Vyriausybės 1995 m. rugpjūčio 31 d. nutarimu Nr. 1170 (Žin., 1995, Nr. 73-1715, 2000, Nr. 2-45) „Dėl užmokesčio už vaikų išlaikymą ikimokyklinėse įstaigose“, Lazdijų rajono savivaldybės taryba n u s p r e n d ž i a:
            1. Nustatyti, kad:
            1.1. Užmokestis už vaikų išlaikymą Lazdijų rajono savivaldybės ikimokyklinėse įstaigose – 70 proc. steigėjo nustatytos vaikų dienos maitinimo normos už kiekvieną lankytiną dieną;
            1.2. Užmokestis nemokamas, jeigu vaikas nelanko ikimokyklinės ugdymo įstaigos šiais atvejais:
            1.2.1. Dėl ligos ir savaitę po jos, pateikus gydymo įstaigos pažymą;
            1.2.2. Tėvų kasmetinių atostogų metu, pateikus pažymą iš darbovietės, ir vasarą (birželio – rugpjūčio mėnesiais) pagal tėvų pateiktą prašymą;
            1.2.3. Tėvų priverstinių nemokamų atostogų metu, pateikus pažymą iš darbovietės;
            1.2.4. Moksleivių (brolio, sesers) atostogų metu pagal tėvų pateiktą prašymą;
 

            1.2.5. Kai tėvai nuolat dirba pamainomis ir turi laisvų darbo dienų, bet ne daugiau kaip 8 įstaigos darbo dienas per mėnesį, motinos gimdymo atostogų ir vaiko auginimo iki dvejų metų laikotarpiu;

            1.2.6. Jeigu vaikas neatvyksta į ikimokyklinę ugdymo įstaigą žiemos metu, esant 20 ir daugiau laipsnių šalčio.
            1.3. Nuo užmokesčio ikimokyklinėse įstaigose atleidžiami:
            1.3.1. Jeigu šeima gauna socialinę pašalpą, pateikus pažymą iš rajono savivaldybės administracijos Socialinės paramos skyriaus. Pažyma apie socialinės pašalpos paskyrimą pateikiama ne vėliau kaip per 3 mėnesius nuo teisės į pašalpą įgijimo;
            1.3.2. Vaikai iš socialinės rizikos šeimų, kas pusę metų pateikus rajono savivaldybės administracijos Vaikų teisių apsaugos tarnybos pažymą;
            1.3.3. Vaikai, turintys invalidumą ar įvairių sunkių vystymosi sutrikimų, pateikus pažymėjimus ar pažymas iš gydymo įstaigos ar Lazdijų rajono savivaldybės pedagoginės psichologinės tarnybos;
            1.3.4. Išskirtiniais atvejais dėl šeimos materialinės padėties arba nelaimių, rekomendavus rajono savivaldybės administracijos Vaikų teisių apsaugos tarnybai.
            1.4. Tėvams atsisakius pusryčių ir/ar pavakarių, mokestis už šiuos maitinimus neskaičiuojamas.
            1.5. Užmokestis už vaikų išlaikymą ikimokyklinėse įstaigose mažinamas 50 
 

proc. (išskyrus šeimas, kurios gauna pašalpą už globojamus vaikus), jeigu:
            1.5.1. Vaikas (vaikai) turi tik vieną iš tėvų (kitas miręs arba išsiskyrę ir 
nepriteista vaiko išlaikymas), nesusituokusių asmenų vaikas (vaikai), jeigu įstatymo nustatyta tvarka nėra galimybės nustatyti vaiko tėvo (motinos) tapatybės arba teismas negali tėvui (motinai) priteisti vaikui išlaikymo. Šis punktas taikomas ir šeimai, kurios tėvystės nustatymo bylą nagrinėja teismas;
            1.5.2. Šeima augina tris ir daugiau vaikų ir kol vaikai mokosi švietimo įstaigų dieniniuose skyriuose;
            1.5.3. Vienas iš tėvųatlieka tikrąją karo tarnybą;

            1.5.4. Vaikas auga moksleivių ar studentų šeimoje, kurioje vienas iš tėvų mokosi dieniniame skyriuje.
            1.6. Jeigu tėvai nesumoka už vaikų išlaikymą ugdymo įstaigoje už 2 mėnesius, įstaigos vadovas turi teisę išbraukti vaiką iš įstaigos sąrašų.
            1.7. Ikimokyklinio ugdymo įstaigų vadovai atsako už tai, kad tėvai užmokestį mokėtų kiekvieną mėnesį be įsiskolinimo.
            1.8. Dokumentai, kuriais vadovaujantis taikomos lengvatos, pateikiami priimant vaiką į ikimokyklinę įstaigą ir pasikeitus šeimos sudėčiai ar socialinei padėčiai, o vėliau vieną kartą per metus iki kovo 1 d. Nepateikus reikiamų dokumentų, užmokestis imamas bendra tvarka. Naujas mokestis nustatomas nuo kito mėnesio 1 dienos.
            1.9. Jei vaikams, ugdomiems pagal Bendrąją priešmokyklinio ugdymo programą, skiriamas nemokamas maitinimas (pietūs arba pusryčiai ir pietūs) pagal Lietuvos Respublikos socialinės paramos mokiniams įstatymą, tai už pavakarius arba pusryčius ir pavakarius užmokestis nustatomas vadovaujantis šio sprendimo 1.1 – 1.8 punktais.
            2. Laikyti netekusiais galios Lazdijų rajono savivaldybės tarybos:
            2.1. 2003 m. vasario 12 d. sprendimą Nr. 779 „Dėl užmokesčio už vaikų išlaikymą Lazdijų rajono savivaldybės ikimokyklinėse įstaigose“;
            2.2. 2004 m. gegužės 11 d. sprendimą Nr. 5TS-426 „Dėl Lazdijų rajono savivaldybės tarybos 2003 m. vasario 12 d. sprendimo Nr. 779 pakeitimo ir papildymo“.

